لون البيستو رهيب وطعمه طيب … جربو هالسندويش وان شاء الله يكون على ذوقكم … الجبن انا استخدمت جبن تشيدر ابيض تقدرون تبدلونه باي نوع جبن تحبونه مثل الايدام او الجودا او القشقوان :>
مقادير البستو :
كوب ونصف ورق ريحان (حبق ) طازج
نصف كوب ورق بقدونس
ربع كوب صنوبر محمص بالفرن او على الطاوه
قفشتين كبار فستق
ربع كوب جبن بامبزان مبروش فرش
فص ثومه
وربع كوب زيت زيتون
باجي المقادير :
خبز باجيت المطاحن بالحبوب
جبن تشيدر او اي نوع
تيركي مدخن
الطريقة:
نخلط الريحان والبقدونس بالخلاط الكهربائي وتالي نضيف باجي المقادير ونخلي الجبن اخر شي
نمسح البستو بالخبزه من الجهتين وتالي نضيف الجبن والتيركي ونغلفها بقصدير وندخلها الفرن 6 دقايق لين يذوب الجبن
تقصصونه مثل ما تحبون وتقدمونه او تقدرون تقدمونه على طول وبالف عافيه
Advertisements